Беларускі дзяржаўны ўніверсітэт культуры — Вікіпэдыя

# Беларускі дзяржаўны ўніверсітэт культуры

### Зьвесткі зь Вікіпэдыі — вольнай энцыкляпэдыі.

| Магчыма, што тэкст артыкула парушае аўтарскія правы на тэкст з наступнай крыніцы: http://www.buk-university.com/. Глядзіце падрабязнасьці на старонцы абмеркаваньня. Калі ласка, не рэдагуйце гэтую старонку, бо калі яна будзе выдаленая, усе Вашы зьмены будуць страчаныя.

| Гэта — накід артыкула. Вы можаце дапамагчы Вікіпэдыі, напісаўшы яго.

| Гэты артыкул не адпавядае стандартам Вікі-фарматаваньня. Вы можаце дапамагчы Вікіпэдыі, адрэдагаваўшы яго. (дапамога)

## [рэдагаваць] БЕЛАРУСКI ДЗЯРЖАУНЫ УНIВЕРСIТЭТ КУЛЬТУРЫ

Беларускі універсітэт культуры пачаў сваё існаванне як Мінскі інстытут культуры яшчэ ў 1975 годзе, зараз ён мае статус універсітэта. Мэтай яго дзейнасці з'яўляецца падрыхтоўка спецыялістаў ва ўсіх галінах культуры для Рэспублікі Беларусь і іншых краін. За перыяд існавання больш за 19.000 маладых людзей атрымалі дыпломы універсітэта. Галоўнай рысай універсітэта з'яўляецца ўдасканаленне зместу адукацыі і суаднясенне яго да сусветных стандартаў. Высокакваліфікаваны выкладчыцкі склад дае магчымасць Беларускаму універсітэту культуры рыхтаваць спецыялістаў высокай кваліфікацыі, якія спалучаюць глыбокія спецыяльныя веды з дасканалай гуманітарнай падрыхтоўкай. Універсітэт арыентаваны ў дваццаць першае стагоддзе, таму ў навучальны працэс укараняюцца сучасныя вучэбныя планы і праграмы, інфармацыйныя тэхналогіі і метады навучання. Беларускі універсітэт культуры мае высокі рэйтынг сярод універсітэтаў Беларусі дзякуючы якасці навуковай работы і інавацыйным курсам навучання.

## [рэдагаваць] Віды дзейнасці

Навучальная: - прарэктар па навучальнай рабоце; - вучэбны аддзел; - вучэбныя спецыяльнасці; - метадычная работа; - канферэнцыі.

Адміністрацыйна-гаспадарчая: - прарэктар па адміністрацыйна-гаспадарчай рабоце; - службы; - інтэрнаты.

Навуковая: - прарэктар па навуковай рабоце; - навуковы аддзел; - тэматыка; - аспірантура; - саветы па абароне; - канферэнцыі.

Творчая: - прарэктар па творчай рабоце; - калектывы: Грамніцы, Лявоны, ТУТТІ, Валачобнікі.

Выхаваўчая: - прарэктар па выхаваўчай рабоце; - студэнцкія і грамадскія арганізацыі.

## [рэдагаваць] Выдавецкая дзейнасць

Універсітэт выдае літаратуру розных жанраў, звязаную з напрамкамі яго дзейнасці. Гэта манаграфіі, вучэбныя і вучэбна-метадычныя дапаможнікі, рэпертуарныя зборнікі твораў, напісаныя выкладчыкамі, зборнікі, хрэстаматыі для студэнтаў, праграмы па розных дысцыплінах, матэрыялы канферэнцый і інш. Падрыхтоўкай літаратуры да друку займаецца рэдакцыйна-выдавецкі аддзел, яе выпускам - лабараторыя множыльнай тэхнікі. У 2000 годзе аб'ём выпушчанай літаратуры склаў каля 300 умоўных друкаваных аркушаў.

## [рэдагаваць] Навукова-даследчая работа

Навукова-даследчая работа ва універсітэце ўключае працу над планавымі калектыўнымі і індывідуальнымі тэмамі, дзяржаўнымі і галіновымі навукова-тэхнічнымі праграмамі, падрыхтоўку падручнікаў па спецыяльных дысцыплінах, удзел у навуковых канферэнцыях і семінарах. Тэматыка навуковых даследаванняў адпавядае спецыфіцы універсітэта, улічвае асноўныя накірункі дзейнасці факультэтаў, кафедраў, інтарэсы і схільнасці выкладчыкаў. Яна звязана з тэарэтычным абгрунтаваннем праблем развіцця нацыянальнай культуры, мастацтва, літаратуры, бібліяграфіі і бібліятэчнай справы, інфарматызацыі грамадства, гісторыі, філасофіі, псіхалогіі і педагогікі з улікам дасягненняў айчыннай і сусветнай навукі і перадавога вопыту, выкарыстання сучасных тэхналогій. Кафедрамі факультэта мастацкай творчасці даследуюцца развіццё харавога мастацтва Беларусі другой паловы ХХ стагоддзя, беларуская народна-інструментальная музычная культура, стан і праблемы беларускай прафесійнай і аматарскай харэаграфіі, актуальныя праблемы духавой музыкі і сістэма падрыхтоўкі спецыялістаў на сучасным этапе развіцця музычнай культуры, беларускі фальклор, народна-песеннае выканальніцтва, развіццё беларускай эстраднай школы. На факультэце культуралогіі даследуюцца сучасныя тэндэнцыі сацыяльнай дынамікі культуры і яе ўплыў на розныя этнічныя, прафесійныя і дэмаграфічныя групы, праблемы рэжысуры свят, абрадаў, прадстаўленняў, гісторыя беларускай мастацкай культуры, асаблівасці дзейнасці сацыяльнага педагога, тэндэнцыі развіцця народнага мастацтва. Асноўная тэматыка даследаванняў факультэта бібліятэчна-інфармацыйных сістэм наступная: бібліяграфія ў інфармацыйным грамадстве; бібліятэчная справа Рэспублікі Беларусь: здабыткі і перспектывы; інфарматызацыя вышэйшай бібліятэчнай адукацыі; праблемы гуманізму ў сучаснай літаратуры; аналіз літаратур народаў свету XIX - ХХ стагодзяў; інтэнсіфікацыя працэсу вывучэння замежных моў. Тэматыка навуковых даследаванняў агульнауніверсітэцкіх кафедраў таксама звязана са спецыфікай універсітэта. Галоўныя накірункі даследаванняў звязаны з развіццём творчых здольнасцей дзяцей, моладзі і дарослых рознымі відамі мастацка-творчай дзейнасці; з аздараўленнем студэнцкай моладзі традыцыйнымі і нетрадыцыйнымі метадамі; гісторыяй культуры Беларусі XIX - ХХ стагоддзяў і інш. Распрацоўваюць навуковую стратэгію і забяспечваюць арганізацыю даследаванняў навуковы савет і навукова-даследчы аддзел. Ва універсітэце ўтвораны шэраг навукова-даследчых і навукова-творчых лабараторый, якія вывучаюць традыцыйную музычна-інструментальную, танцавальную, песенную культуру Беларусі, спрыяюць яе адраджэнню ў розных формах выканальніцтва. Навукова-даследчая работа ва універсітэце вядзецца ва ўзаемадзеянні з іншымі навучальнымі ўстановамі рэспублікі, Нацыянальнай акадэміяй навук, буйнейшымі ўстановамі культуры, бібліятэкамі Беларусі і замежных краін. За апошнія гады выкладчыкамі універсітэта апублікаваны звыш 450 навуковых, навукова-папулярных вучэбных выданняў агульным аб'ёмам каля 550 умоўных друкаваных аркушаў. Актыўна развіваецца студэнцкая навука. Кожны год ва універсітэце праводзяцца навуковыя канферэнцыі студэнтаў і аспірантаў, у якіх прымаюць удзел 200 - 250 чалавек. Студэнты актыўна ўдзельнічаюць у рэспубліканскіх конкурсах студэнцкіх навуковых работ, і па колькасці пераможцаў на іх універсітэт займае адно з вядучых месцаў. З кастрычніка 1996 года ва універсітэце дзейнічае савет па абароне доктарскіх дысертацый па спецыяльнасцях 05.25.03 - бібліятэказнаўства, бібліяграфазнаўства і кнігазнаўства, 13.00.05 - тэорыя, методыка і арганізацыя сацыяльна-культурнай дзейнасці. У ліпені 1998 г. быў створаны доктарскі савет па спецыяльнасці 17.00.09 - тэорыя і гісторыя мастацтва, а ў снежні 1998 г. - савет па абароне доктарскіх і кандыдацкіх дысертацый па спецыяльнасці 24.00.01 - тэорыя і гісторыя культуры.

## [рэдагаваць] Мастацка-творчая работа

У Беларускім дзяржаўным універсітэце культуры плённа працуюць больш за 50 вучэбных творчых лабараторый, якія забяспечваюць падрыхтоўку кіраўнікоў і артыстаў музычных, харэаграфічных, тэатральных калектываў, студый народна-прыкладнога мастацтва, арганізатараў аматарскай творчасці, мастацкай самадзейнасці і святочна-абрадавай дзейнасці. Студэнцкія мастацкія калектывы актыўна ўдзельнічаюць у мерапрыемствах універсітэта і Міністэрства культуры, выступаюць на канцэртных пляцоўках прадпрыемстваў, арганізацый і навучальных устаноў горада Мінска і Беларусі. Творчыя калектывы з'яўляюцца пастаяннымі ўдзельнікамі міжнародных і рэспубліканскіх фестываляў і конкурсаў. Іх выступленні ў краінах далёкага і блізкага замежжа карыстаюцца нязменным поспехам. Так, вакальна-харэаграфічны ансамбль "Валачобнікі" (мастацкі кіраўнік Станіслаў Дробыш) прадстаўляў беларускае народнае мастацтва ў Польшчы, Германіі, Іспаніі, Францыі, ЗША, на Украіне, у Малдове, Эстоніі, Расіі. Мастацтвам народных харавых спеваў у выкананні фальклорнага ансамбля "Грамніцы" (мастацкі кіраўнік Уладзімір Зяневіч) захапляліся ў Бельгіі, Галандыі, Францыі, Германіі, Вялікабрытаніі. Беларускі універсітэт культуры стаў адным з заснавальнікаў міжнароднага конкурсу па спартыўных танцах сусветнай кваліфікацыі "Minsk open". Сярод студэнтаў кафедры харэаграфіі - чэмпіёны і прызёры еўрапейскіх і рэспубліканскіх турніраў па спартыўных танцах. Студэнты кафедры народных рамёстваў удзельнічаюць у самых прэстыжных выставах краіны, на якіх дэманструюцца вырабы творчых майстэрань керамікі, ткацтва, габелену, саломапляцення і батыка. Ніводнае рэспубліканскае свята і фестываль не праводзяцца без актыўнага ўдзелу студэнтаў кафедры рэжысуры свят. Свае прафесійныя ўменні і навыкі яны ўдасканальваюць у вучэбных тэатрах гульні, музычных асацыяцыях, у фальклорным тэатры, духоўным тэатры "Анёл". Сапраўднай творчай лабараторыяй па падрыхтоўцы арганізатараў тэатральнай творчасці стаў студэнцкі вучэбны тэатр, у якім пад кіраўніцтвам вядомых майстроў тэатральнай сцэны Валерыя Анісенкі, Рыгора Баравіка, Валерыя Мазынскага і іншых ставяцца яркія, незабыўныя спектаклі. З лістапада 2000 года адноўлена творчая дзейнасць маладзёжнага эстраднага аркестра пад кіраўніцтвам Віктара Валатковіча. Запісы студэнцкіх творчых калектываў гучаць на Беларускім радыё і тэлебачанні. Іх можна набыць у музычных магазінах не толькі нашай, але і замежных краін. Студэнты кафедры мастацтва эстрады, выхаванцы творчых студый эстраднага вакалу, размоўнага жанру, эстрадных і інструментальных ансамбляў станавіліся лаўрэатамі міжнародных фестываляў і конкурсаў "Славянскі базар", "Залаты шлягер", "Блюз жыве ў Мінску" і інш. Сярод іх салісты і кіраўнікі вядучых канцэртных калектываў рэспублікі Ірына Дарафеева, Ларыса Грыбалёва, Наталля Тамела, Сяргей Раінчык, Вячаслаў Сярдзюк, Валерый Шчарыца, Тато Майсурадзе і інш. Творчыя вучэбныя лабараторыі універсітэта сталі важнай прыступкай у свет прафесійнага мастацтва для многіх слынных у краіне майстроў. Сярод іх народныя артысты, заслужаныя дзеячы мастацтва, заслужаныя работнікі культуры харэографы Людміла Бржазоўская, Віктар Саркісьян, Юрый Траян, музыканты Аляксандр Крамко, Фёдар Коцяш, Валянціна Пархоменка, Іна Радзько, Ніна Кавалёва, артысты ансамбляў "Песняры", "Сябры", "Палац", "Крыві", Дзяржаўнага акадэмічнага народнага хору імя Г.Цітовіча, Дзяржаўнага камернага хору Рэспублікі Беларусь "Бяседа", ансамбляў "Купалінка", "Свята", салісты Нацыянальнага балета, Музычнага тэатра, Капэлы імя Р.Шырмы і інш.

## [рэдагаваць] Міжнародныя сувязі

Беларускі дзяржаўны універсітэт культуры з'яўляецца вядучай навучальнай ўстановай ў сферы культуры не толькі ў Рэспубліцы Беларусь, але і за яе межамі. Універсітэт мае членства ў шматлікіх міжнародных арганізацыях. У 1994 годзе быў створаны аддзел замежных сувязей, які ўзначальвае Дзмітрый Сямёнавіч Ваза. Беларускі універсітэт культуры паспяхова развівае вучэбныя, навуковыя і культурныя сувязі з замежнымі партнёрамі па некалькіх напрамках: 1. Двухбаковыя пагадненні. Найбольш трывалыя сувязі ажыццяўляюцца з навучальнымі ўстановамі і арганізацыямі Расіі, Украіны, Польшчы, Германіі, Даніі, Балгарыі. У рамках падпісаных пагадненняў адбываецца акадэмічны абмен студэнтамі і выкладчыкамі, праводзяцца міжнародныя навуковыя канферэнцыі, выставы, майстар-класы, кнігаабмен і іншыя формы міжнароднага супрацоўніцтва. 2. Творчыя сувязі. Штогод шмат творчых калектываў універсітэта удзельнічаюць у міжнародных фестывалях і конкурсах, выступаюць з канцэртамі ў Польшчы, Францыі, ЗША, Германіі, Італіі, Расіі, на Украіне. 3. Падрыхтоўка спецыялістаў для замежных краін. З 1978 года ва універсітэце культуры пачалася падрыхтоўка замежных грамадзян. Адукацыю ва універсітэце атрымалі каля адной тысячы грамадзян больш чым з 20 краін свету. Цяпер ва універсітэце на падрыхтоўчых курсах, дзённым аддзяленні, у магістратуры, аспірантуры навучаюцца каля 100 грамадзян краін блізкага і далёкага замежжа.

## [рэдагаваць] Аддзел выхаваўчай работы

Загадчык аддзела - Вольга Станіславаўна Руткоўская. Аддзел выхаваўчай работы быў створаны ў студзені 1997 года з мэтай захавання і развіцця лепшых традыцый маладзёжнага руху Беларускага дзяржаўнага універсітэта культуры. Работа аддзела спрыяе ажыццяўленню дзяржаўнай маладзёжнай палітыкі ў галіне адукацыі, выхавання і сацыяльнай абароны студэнтаў. Аддзел аказвае арганізацыйна-метадычную дапамогу структурным падраздзяленням і грамадскім маладзёжным арганізацыям Беларускага дзяржаўнага універсітэта культуры па пытаннях работы з моладдзю, уносіць прапановы па фарміраванні бюджэтных і пазабюджэтных сродкаў для правядзення культурна-забаўляльных, фізкультурна-аздараўленчых, сацыяльна-бытавых і іншых мерапрыемстваў выхаваўчага характару, фінансаванні гурткоў, творчых калектываў, спартыўных секцый, умацаванні матэрыяльна-тэхнічнай базы, развівае сувязі з замежнымі студэнцкімі структурамі, удзельнічае ў арганізацыі і правядзенні міжнародных студэнцкіх абменаў.

Адрас універсітэта: Рэспубліка Беларусь, 220001, г.Мінск вул.Рабкораўская, 17, тэл. (017) 222-83-71 (017) факс 222-24-09

Атрымана з «http://be-x-old.wikipedia.org../../../%D0%B1/%D0%B5/%D0%BB/%D0%91%D0%B5%D0%BB%D0%B0%D1%80%D1%83%D1%81%D0%BA%D1%96_%D0%B4%D0%B7%D1%8F%D1%80%D0%B6%D0%B0%D1%9E%D0%BD%D1%8B_%D1%9E%D0%BD%D1%96%D0%B2%D0%B5%D1%80%D1%81%D1%96%D1%82%D1%8D%D1%82_%D0%BA%D1%83%D0%BB%D1%8C%D1%82%D1%83%D1%80%D1%8B.html»

Катэгорыі: Вікіпэдыя:Магчымыя парушэньні аўтарскіх правоў | Накіды | Артыкулы да вікіфікацыі

##### Views

- Артыкул
- Гутаркі
- Бягучая вэрсія

##### Пошук